張庸

張庸（），字子登，河南汝寧府光州光山縣人，民籍，明朝政治人物。

 生平 
嘉靖三十七年（1558年）戊午科河南鄉試第十六名舉人。嘉靖三十八年（1559年）中式己未科會試第二百二十七名，三甲第二百零二名進士。授揚州府推官，歷官刑部四川司署郎中事主事，隆庆四年（1570年）十二月录囚，六年恤刑江西，得疑獄百八十人，疏請矜釋。萬曆二年（1574年）八月升福建副使，四年三月调陕西延安兵備副使，五年正月升陕西行太僕寺卿。因念母老，乞致仕归。每日承欢膝下，母年九十而终，時張庸六十有二，不胜毁瘠，寻亦病卒《光州志》：張庸字子登，光山人。嘉靖己未進士，授揚州推官。有定遠令致餼，匿金於瓿，庸曰：余性不喜飲，可將去。 然竟不以是語人也。擢刑部主事，恤讞江西，得疑獄百八十人，疏請矜釋。大豪吴姓者欲以贿脱，介千金抵其里趦趄，未投，已闻其生平行谊，遂夜遁去，里人为之语曰：“定遠懷金令，江干抱璧囚”，一时廉平之声播于中外。歷本部郎中。丁丑升延安兵備副使，聞有变，单骑之任，练兵修守，敌遂解去。明年遷陕西行太仆寺卿，为念母老，乞致仕归。日承欢膝下，母年九十终，時庸六十有二，不胜毁瘠，寻亦病卒。。

 家族 
曾祖張道清；祖父張璲，縣丞；父張如軫。前母胡氏；母舒氏。慈侍下。兄張應（知县）。

参考文献

Category:張姓
Category:明朝揚州府推官
Category:光山人
Category:明朝陕西行太僕寺卿
Category:明朝刑部主事
Category:明朝福建按察司副使
Category:明朝陕西按察司副使